**22 + 1 σημαντικά βήματα του πρώτου έτους της διοίκησης Θ. Αμπατζόγλου στο Μαρούσι**

Λάβαμε έγκαιρα **όλα τα απαραίτητα μέτρα για την αντιμετώπιση της επιδημικής κρίσης covid19**:

* + απολυμάνσεις Σχολείων, ΚΕΠ, ΚΑΠΗ κοινόχρηστων χώρων και μέσων μαζικής μεταφοράς
	+ αναστολή πολιτιστικών & αθλητικών δραστηριοτήτων
	+ υποστήριξη συγκεκριμένων πολιτιστικών και αθλητικών προγραμμάτων μέσω διαδικτύου
	+ διεκπεραίωση συναλλαγών με τους πολίτες μέσω τηλεφώνου και διαδικτύου και εκτάκτως με ραντεβού
	+ μη καταβολή Τροφείων στους Παιδικούς Σταθµούς και τελών κατάληψης κοινόχρηστων χώρων, για το χρονικό διάστημα των έκτακτων μέτρων και στη συνέχεια μείωση Τροφείων – Τροποποίηση Μοριοδότησης για τις εγγραφές -επανεγγραφές Παιδικών Σταθμών σχολικής περιόδου 2020-2021
	+ καθολική στήριξη των ευπαθών κοινωνικών ομάδων με μέσα, αγαθά και υπηρεσίες
	+ συμμετοχή στο υγειονομικό “Δίκτυο Ζωής” για την προστασία των αιμοδοτών, μετατρέποντας το Δημαρχείο σε “Hot Spot”  αιμοδοσίας
	+ υποστήριξη και σίτιση αδέσποτων
	+ συνεχείς επισκέψεις του ΕΟΔΥ στο Δημαρχείο για λήψη δειγμάτων από εργαζόμενους του Δήμου, έναντι του covid19.

1. Σε κλίμα συναίνεσης και σύνθεσης πετύχαμε τη **σύμπραξη 4 παρατάξεων δημιουργώντας μία ενιαία πολιτική δύναμη, 23 δημοτικών συμβούλων**, διασφαλίζοντας την απρόσκοπτη κυβερνησιμότητα του Δήμου.
2. Καταρτίσαμε **προϋπολογισμό και τεχνικό πρόγραμμα για το 2020**, που βάζει ως προτεραιότητα τη βελτίωση των κοινωνικών υπηρεσιών, την καθαριότητα, την επισκευή και ανακαίνιση υποδομών σε πολλούς τομείς όπως οδοποιίας, πεζοδρομίων, παιδικών χαρών, γηπέδων, πλατειών κ.α. πάντα με κύριο γνώμονα την ευημερία και την ασφάλεια των πολιτών.
3. Αναβαθμίσαμε τη **δράση των κοινωνικών υπηρεσιών** και τη συνεργασία τους με τους εθελοντές σε σειρά δραστηριοτήτων. Ξεκινήσαμε μελέτες για τον εκσυγχρονισμό τους και για την on line υποστήριξη των ευπαθών συμπολιτών μας.
4. Δώσαμε μεγάλη βαρύτητα στην **καθαριότητα και την πολιτική προστασία,** με τη συνεχή ενίσχυσή τους σε ανθρώπινο δυναμικό και μέσα και με τον καλύτερο προγραμματισμό για διευρυμένες και περισσότερο αποτελεσματικές ενέργειες.
5. Εντατικοποιήσαμε τη **συνεργασία με την Περιφέρεια Αττικής και τα συναρμόδια Υπουργεία** όσο αφορά τα μεγάλα έργα υποδομών (διευθετήσεις ρεμάτων /αντιπλημμυρικά, αγωγοί ομβρίων, ασφαλτοστρώσεις κ.α.)
6. Δημιουργήσαμε ειδική ομάδα εργασίας για την **υποβολή καινοτόμων προτάσεων και αναζήτηση νέων χρηματοδοτικών πόρων**.
7. Επισπεύσαμε τις διαδικασίες για την **ολοκλήρωση παλαιότερων έργων και έναρξη νέων**.
8. **Απαλλάξαμε τους Δημότες του Αμαρουσίου από χρέος 30 εκ. ευρώ**, μεταβιβάζοντας στην κυριότητά μας το ακίνητο της ΕΤΕΒΑ (Π.Ε. Αγίου Θωμά), ως κοινόχρηστο χώρο πρασίνου κι αναψυχής. Προχωρήσαμε σε αντίστοιχες ενέργειες για να διευθετήσουμε και άλλες δανειακές υποχρεώσεις υπέρ του συμφέροντος των συμπολιτών μας.
9. Ενεργοποιήσαμε τον “Οδηγό Αξιοποίησης Ακίνητης Περιουσίας Οργανισμών Τοπικής Αυτοδιοίκησης” της Ε.Ε.Τ.Α.Α. για την **αποδοτικότερη εκμετάλλευση των ακινήτων του Δήμου** και τη δημιουργία νέων εσόδων.
10. Επιλύσαμε γραφειοκρατικές αγκυλώσεις και πολύ σύντομα **στο νέο σχέδιο πόλης,** θα ξεκινήσουν να εντάσσονται “ξεχασμένες” περιοχές του Αμαρουσίου.
11. Θέσαμε τις βάσεις εκσυγχρονισμού του Δήμου με **το νέο κανονισμό εσωτερικής λειτουργίας και μελέτη ψηφιακού μετασχηματισμού**. Στόχος μας είναι η καλύτερη λειτουργία του Δήμου και η ποιοτική εξυπηρέτηση των πολιτών.
12. Εδραιώσαμε μία **ειλικρινή σχέση με όλη την εκπαιδευτική κοινότητα**, αντιμετωπίζοντας με αμεσότητα και συνεχή διάλογο όλα τα ζητήματα των Σχολείων της πόλης μας.
13. Τακτοποιήσαμε την εκκρεμότητα και ολοκληρώσαμε τις διαδικασίες επιλογής χώρων για **τη στέγαση της δίχρονης προσχολικής αγωγής**.
14. Εισαγάγαμε δυναμικά το θεσμό της **δημοτικής επιτροπής διαβούλευσης**, συναντώντας εν συνόλω και ξεχωριστά όλους τους συλλόγους που εκπροσωπούν γειτονιές του Αμαρουσίου αλλά και τους τομείς του αθλητισμού και του πολιτισμού, καταγράφοντας, ιεραρχώντας και επιλύοντας προβλήματα.
15. Προετοιμάσαμε το πλαίσιο για τη λειτουργία του θεσμού της**Επιτροπής Διαβούλευσης Νέων**, για να αποκτήσει φωνή και ρόλο η Νέα Γενιά του Αμαρουσίου.
16. Ολοκληρώσαμε τη μελέτη και προχωρήσαμε στη διαγωνιστική διαδικασία για να βρίσκεται σύντομα σε λειτουργία η **νέα υπηρεσία της «Γραμμής Δημότη»**, που θα εκσυγχρονίσει τον τρόπο επικοινωνίας των υπηρεσιών του Δήμου με τους πολίτες.
17. Θέσαμε τις βάσεις για το **Σχέδιο Βιώσιμης Αστικής Κινητικότητας** δίνοντας προτεραιότητα στον “Άνθρωπο” και παράλληλα προχωρήσαμε στις μελέτες για τις απαραίτητες κυκλοφοριακές ρυθμίσεις.
18. Σε συνεννόηση με τους Δημάρχους όμορων δήμων δρομολογήσαμε τις ενέργειες για τις **μεγάλες παρεμβάσεις σε οδικούς άξονες όπως Κηφισίας, Κύμης** κ.α. που θα αποφορτίσουν την πόλη μας και γενικά τον Βόρειο Τομέα Αθηνών, αλλά και για διαδημοτικές συνεργασίες σε κρίσιμα ζητήματα όπως ανακύκλωση, αθλητισμός πολιτισμός κ.α.
19. Υπογράψαμε προγραμματική σύμβαση με το Σικιαρίδειο Ίδρυμα  για την **επαναλειτουργία του Κέντρου Δημιουργικής Απασχόλησης Παιδιών με Αναπηρία**και προτεραιοποιήσαμε τις ανάγκες των Συλλόγων ΑμεΑ της πόλης μας.
20. Εντάξαμε το Δήμο Αμαρουσίου σε **πρότυπο πιλοτικό πρόγραμμα του ΟΑΕΔ για την καταπολέμηση της ανεργίας**.
21. Πραγματοποιήσαμε ποιοτικές **πολιτιστικές εκδηλώσεις / προγράμματα** και δρομολογήσαμε ενέργειες όπως **αναζήτηση στέγης Δημοτικού Θεάτρου**, αναβάθμιση Κέντρου Κεραμικής, ανακαίνιση πολιτιστικών χώρων κ.α. που σηματοδοτούν την νέα εποχή πολιτιστικής εξωστρέφειας για το Μαρούσι.
22. Αναζωογονήσαμε τις σχέσεις του Δήμου με τα **αθλητικά σωματεία** και σε συνδυασμό με τα **δημοτικά αθλητικά προγράμματα** δημιουργήσαμε προϋποθέσεις για πολύ καλύτερες αθλητικές διεξόδους για όλες τις ηλικίες. Ταυτόχρονα ξεκινήσαμε τις ενέργειες για την **ανακαίνιση των αθλητικών χώρων και την αναζήτηση 2 τουλάχιστον νέων** για ήπιες αθλητικές δραστηριότητες (μπάσκετ, βόλεϊ).